钦定古今图书集成/明伦汇编/氏族典/第219卷 > 《廖用贤尚友录》 > 柯述
## 钦定古今图书集成/明伦汇编/氏族典/第219卷 > 《廖用贤尚友录》 > 柯述

按《泉州府志》：“述字仲常，南安人，员外郎庆文之子也。
嘉祐四年，举进士。初尉赣县，知归安，移知襄邑，擢知
怀州，累官至朝议大夫，直龙图阁。述尝倅漳赈饥，有
惠政。有异鹊二，巢于厅事之栋，秩满，移居传舍，鹊亦
随止。既归，飞翔数十里，喧噪徬徨，不忍去。苏轼有诗
以记其事。”